Ռուս կանանց ֆաշիստական շարժում

**Ռուս կանանց ֆաշիստական շարժում** (), Համառուսաստանյան ֆաշիստական կուսակցության կանանց կազմակերպություն, հիմնադրվել է Հարբինում՝ Ռուսաստանի այն աղջիկներին և կանանց միավորելու նպատակով, ովքեր կիսում էին կուսակցության գաղափարները: Այն գոյություն է ունեցել 1934-ից 1943 թվականներին Մանջոու-Գոյում: Ռուս կանանց ֆաշիստական շարժման գաղափարախոսությունն եղել է ռուսական ֆաշիզմը, որը սահմանվում էր ռուս ֆաշիստների գլխավոր կարգախոսով՝ «Աստված, ազգ, աշխատանք»։ Կազմակերպությունը գործել է «Ռուսաստանի կանանց ֆաշիստական շարժման մասին» թիվ 11 կանոնակարգի համաձայն։

## Կազմակերպության ձևավորում
Կազմակերպությունը ստեղծվել է 1934 թվականի մարտի 29-ին և փաստացի եղել է ռուսական արտագաղթի միակ քաղաքական կազմակերպությունն, որը միավորել է 20-ից 40 տարեկան կանաց: Պաշտոնական դրույթների համաձայն, շարժումը կողմ էր ազգային աշխատանքային Ռուսաստանի ստեղծմանը՝ հիմնված ռուսական ֆաշիզմի կորպորատիվ համակարգի վրա, որտեղ կինն զբաղեցներ «իր իրավունքով իրեն պատկանող տեղը՝ գեղեցկության գաղափարի կրող և ընտանեկան խրոցի պահապան (կին, մայր), օրենքով համապատասխան կերպով ապահովված»:

Կազմակերպությունը բաղկացած է եղել կենտրոնական ղեկավարությունից և ՌԿՖՇ-ի տեղական կազմակերպություններից: Կենտրոնական ղեկավարությունը ՌԿՖՇ-ի Կառավարման կենտրոնն էր և դրա մարմինները, իսկ տեղական կազմակերպությունները՝ ՌԿՖՇ կենտրոնները, շրջանները և բաժինները: Սոցիալական կազմով շարժման անդամները եղել են աշխատողներ՝ տեղական թերթերի և ամսագրերի, բանկերի և այլ հաստատությունների աշխատակիցներ:

## Կազմակերպության զարգացում և գործունեություն
Ռուս կանանց ֆաշիստական շարժումը կազմել է Համառուսաստանյան ֆաշիստական կուսակցության (ՀՖԿ) մաս՝ որպես ինքնավար ճյուղային կազմակերպություն, որը գործել է ՀՖԿ կառավարման կենտրոնի կողմից մշակված և ՀՖԿ ղեկավարի կողմից հաստատված նորմերի համաձայն։ ՀՖԿ կառավարման կենտրոնը ստեղծվում էր ՀՖԿ համագումարներում։ Շարժման աշխատանքների ընդհանուր ղեկավարումը պատկանում էր ՀՖԿ ղեկավարին՝ ՀՖԿ կառավարման կենտրոնի միջոցով։ ՀՖԿ կառավարման կենտրոնի որոշումները ուժի մեջ էին մտնում ՀՖԿ ղեկավարի կողմից հաստատվելուց հետո։
[աջից|մինի|280x280փքս|ՌԺՖԴ անդամները հանդիպում են [Անաստասի Վոնսյացկի|Անաստասի Վոնսյացկիին Հարբինի կայարանում:]]
ՌԿՖՇ-ի կառավարման կենտրոնը բաղկացած է եղել նախագահուհուց, որը համարվել է նաև ամբողջ ՌԿՖՇ-ի նախագահը, նրա տեղակալից, քարտուղարից, որը համարվում էր նաև ամբողջ ՌԿՖՇ-ի քարտուղարը, գանձապահից և կառավարման կենտրոնի բաժինների՝ քարոզչության բաժնի, ուսումնական բաժնի ղեկավարներից:

1936 թվականի վերջին ՌԿՖՇ-ի մասնաճյուղեր են ստեղծվել Հարբինում, Հայլարում, կենտրոններ՝ Շանհայում, Տյանցզինում, Սինցզինում, Սան Ֆրանցիսկոյում, Չիֆուում, Մանիլա կղզում, Մուկդենում, Մանջուրիա կայարանում, Խորխոնտեում, Ցագոլում, Ժալայրոնում (վերջին երկու կենտրոնները 1937 թվականին վերածվեցին ՌԿՖՇ-ի Մանջուրյան շրջանի):

Կենտրոնը գլխավորել է կենտրոնի ղեկավարը, շրջանը՝ շրջանի ղեկավարը, իսկ բաժինը՝ բաժնի ղեկավարը, որին նշանակում էին վերադաս ղեկավարները և հաստատում ՌԿՖՇ ղեկավարության կենտրոնը: Յուրաքանչյուր ղեկավար ամենօրյա աշխատանքներում հաշվետու է եղել ՀՖԿ համանուն կազմակերպության ղեկավարին և տեղական ՀՖԿ կազմակերպության անունից ծառայում էր այդ ղեկավարի ենթակայության տակ գտնվող խորհրդատվական մարմնում: Շրջանի ղեկավարի ենթակայությամբ գործել է խորհրդատվական մարմին՝ ՌԿՖՇ շրջանային կենտրոնը, իսկ բաժնի ղեկավարի ենթակայությամբ՝ տեղական ՌԿՖՇ բաժանմունքային կենտրոնը:

Գործունեության հիմնական ոլորտներն եղել են՝ երիտասարդության և երեխաների հետ քարոզչական և կրթական աշխատանքները: Քարոզչական միջոցառումների ժամանակ շարժման անդամները զեկույցներ էին կարդում այնպիսի թեմաներով, ինչպիսիք են՝ «Ռուս կանանց ողբերգությունը խորհրդային գրականության մեջ», «Ռուս կանանց դիրքը ԽՍՀՄ-ում և արտասահմանում», «Ռուս կանանց պարտականության մասին» և այլն: Շարժման անդամների ջանքերով բեմադրվել են ներկայացումներ, համերգներ, պոեզիայի արտասանություններ, կազմակերպվել են պարահանդեսներ և երեկոներ: ՌԿՖՇ-ն կազմակերպել է կարի, արհեստների և բուժքույրական դասընթացներ: Կազմակերպության անդամները ղեկավարել են ՀՖԿ-ի դուստր մանկական կազմակերպությունները՝ «Երիտասարդ ֆաշիստների միություն - Ավանգարդ», «Երիտասարդ ֆաշիստ կանանց միություն - Ավանգարդ» և «Ֆաշիստական փշրանքների միություն»:

1941 թվականի մարտի 1-ին կազմակերպությունը վերանվանվել է «Ռուս կանանց միություն»: Կազմակերպությունը 1943 թվականին արգելվել է ճապոնացիների կողմից։

## Խորհրդանիշներ
Ռուս կանանց ֆաշիստական շարժումն ունեցել է խորհրդանիշներ՝ դրոշ, ողջույն, հիմն, կրծքանշան՝ որոնք համընկել են ՀՖԿ-ի հետ, և միաձև հագուստ՝ ֆաշիստուհիների համար առանձնահատուկ․ սպիտակ բլուզ՝ սև կիսաշրջազգեստով և սև պարանոցի ժապավեն-վարսանդով։ Սպիտակը խորհրդանշում է մաքուր կանացիությունը, սևը՝ ֆաշիզմը, ձախ ուսի վրա՝ ընդհանուր կուսակցական սվաստիկա:

1935 թվականից ի վեր Ռուսաստանի կանանց շարժումը հրատարակել է ամսական թերթ՝ «Զարթոնք»:

## Ծանոթագրություններ

Կատեգորիա:1934 հիմնադրված կազմակերպություններ
Կատեգորիա:Ֆաշիզմ
Կատեգորիա:ԽՍՀՄ քաղաքականություն
Կատեգորիա:1930-ականների հիմնադրումներ
Կատեգորիա:Կանանց կազմակերպություններ
Կատեգորիա:Հակակոմունիստական կազմակերպություններ
Կատեգորիա:Ռուսական ազգայնականություն